Este scandal în PNL după referendum. Ludovic Orban este acuzat din interiorul partidului că duce formaţiunea într-o direcţie greşită, după ce a mers la vot şi şi-a declarat sprijinul pentru modificarea Constituţiei. Un mesaj postat pe paginile de Facebook ale mai multor lideri ai formaţiunii spune că actuala conducere propune o politică retrogradă. Foto: Inquam Photos / George Călin Parlamentarii liberali sunt nemulţumiţi de cum conduce Ludovic Orban partidul. Alina Gorghiu, Cezar Preda, Mara Calista, Cătălin Predoiu, Mişu Voicu, Ovidiu Raeţchi sunt doar câteva nume sonore care au postat pe Facebook un mesaj în care îşi arată nemulţumirea: liderul PNL „a aruncat partidul într-o noua aventură și către un nou eșec politic, care ne-a rupt de 70% din electoratul liberal. Conducerea PNL nu unește, ci dezbină. Nu modernizează, ci propune o politică retrogradă. Ajunge!”, spun liberalii nemulțumiți. "Conducerea PNL a aruncat partidul într-o nouã aventurã și cãtre un nou eșec politic, care ne-a rupt de 70% din electoratul liberal. Conducerea PNL nu unește, ci dezbinã. Nu modernizează, ci propune o politica retrogradã. #Ajunge", este mesajulm postat, duminică seară, pe Facebook, de liberalul Cătălin Predoiu, fost ministru al Justiţiei. Un mesaj similar a transmis şi Alina Gorghiu.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Citiţi şi: "Mărturisitori" ai manipulării". Perdanţii neaşteptaţi ai referendumului

Tonul dur adoptat de Cătălin Predoiu în postarea sa de pe Facebook vine în contextul sprijinului deschis acordat de Ludovic Orban referendumului pentru familie, în cazul căruia cifrele privind prezenâţa la vot indicau, pentru ora 19.00, invalidarea clară.

Aceeaşi linie a adoptat-o în această seară şi Alina Gorghiu.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Liderul PNL Ludovic Orban a subliniat, după închiderea urnelor, că partidul pe care îl conduce a fost singurul care a procedat corect la referendumul pentru familie, în sensul că membrii de partid au avut libertatea de a decide cum se poziţionează.

Șeful liberalilor a comentat, luni, în direct la Digi24, revolta din partid îndreptată împotriva sa: „Aș fi preferat ca pozițiile lor publice, mai mult sau mai puțin coordonate, să arate acest eșec lamentabil al PSD-ului și să își concentreze întreaga energie pentru eforturile PNL de a scăpa România de această guvernare nocivă, care distruge imaginea României și care produce atât rău în societatea românească. PNL este cel mai democratic, cel mai transparent partid. Este partidul care permite exprimarea opiniilor, sigur, în interioul PNL, pentru că a ieși cu critici și acuzații în public împotriva partidului nu face decât să afecteze imaginea partidului. Aș fi preferat ca punctele de vedere exprimate de către unii dintre colegii mei să fie exprimate în reuniunile organismelor statutare ale partidului”, a declarat Ludovic Orban la Digi24.

Ludovic Orban a mai fost criticat de subalternii din partid pentru că nu au fost consultați în legătură cu sesizarea penală împotriva premierului Dăncilă şi pentru că nu li s-a cerut părerea despre poziţia PNL față de unele legi din Parlament.